અમદાવાદ– શેરબજારમાં સપ્તાહના પ્રથમ દિવસે મજબૂતી રહી હતી. ગ્લોબલ માર્કેટના પોઝિટિવ ન્યૂઝ પાછળ બ્લુચિપ શેરોમાં નવેસરથી લેવાલી આવી હતી. જાણકાર વર્તુળોના કહેવા પ્રમાણે અમેરિકન સ્ટોક માર્કેટ સ્ટેબલ થયા છે, આથી નવી વેચવાલીનો અભાવ હતો. આજે બેંક, ઓટો, ફાર્મા, મેટલ અને રીઅલ્ટી શેરોમાં ખરીદીથી માર્કેટને સપોર્ટ મળ્યો હતો. ટ્રેડિંગ સેશનને અંતે બીએસઈ સેન્સેક્સ 294.71(0.87 ટકા) ઉછળી 34,300.47 બંધ રહ્યો હતો. તેમજ નિફટી 84.80(0.81 ટકા) ઉછળી 10,539.75 બંધ થયો હતો.